Teoria conspirației. Jurnaliștii au depistat un semn misterios pe mâna lui Kim Jong-Un.
Kim Jong-un pare să aibă semne de la ac pe încheietura mâinii. Experții medicali spun că ar fi vorba despre o procedura pentru o boală cardiovasculară. Dictatorul în vârstă de 36 de ani a "înviat din morți" pe data de 1 mai, la deschiderea unei fabrici.
După o dispariție de 20 de zile, la prima sa ivire în public Kim Jong-un a fost analizat până în măduva spinării. Ieri, jurnaliștii de la Daily Mirror au publicat o imagine cu dictatorul în care se poate observa un semn roșu la încheietura mâinii drepte. Un expert medical din SUA a evaluat semnul de pe mână și spune că rana este rezultatul procedurii pentru o boală cardiovasculară, eventual o puncție a arterei radiale drepte, scrie lenta.ru.Acum o săptămână, un tren care i-ar aparține lui Kim Jong Un a fost surprins de sateliți într-o stațiune de elită. Presa rusă scria că acolo ar exista un centru medical special amenajat pentru Kim Jong Un, iar liderul Coreei de Nord s-ar reface acolo după o intervenție chirurgicală la inimă.Dictatorul Coreei de Nord, în vârstă de 36 de ani, a reapărut pe 1 mai la o fabrică de îngrășăminte, după ce a dispărut timp de 20 de zile, stârnind tot felul de zvonuri despre faptul că murise sau că era grav bolnav.Sursa foto: Profimedia.